ขบวนการนินจาวายุ เฮอร์ริเคนเจอร์

**ขบวนการนินจาวายุ เฮอร์ริเคนเจอร์** หรือในชื่อภาษาญี่ปุ่น **นินปูเซ็นไต เฮอร์ริเคนเจอร์** () เป็นละครโทรทัศน์โทคุซัทสึ จากละครชุดซูเปอร์เซ็นไตซีรีส์ ลำดับที่ 26 ของประเทศญี่ปุ่น ออกอากาศครั้งแรกเมื่อวันที่ 17 กุมภาพันธ์ พ.ศ. 2545 ถึงวันที่ 9 กุมภาพันธ์ พ.ศ. 2546 ออกอากาศทุกเช้าวันอาทิตย์เวลา 7:30 น. - 8.00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 51 ตอน

## ภาพรวม
ขบวนการนินจาวายุ เฮอร์ริเคนเจอร์ เป็นละครชุดของซูเปอร์เซ็นไตลำดับที่ 16 โดยใช้นินจาเป็นตัวต้นแบบอีกครั้ง และมีสมาชิกถึง 3 คนซึ่งแตกต่างจากผลงานก่อนหน้านี้

## เรื่องย่อ
นินจาอวกาศจากันจะ ได้ เดินทางมายังโลก เพื่อตามหา หัวใจนินจา อาวุธที่จะทำให้ พวกมันมีพลังมหาศาล แต่ระหว่างการเดินทางมานั้นได้เจอการต่อต้านจากโรงเรียนนินจา ฮายาเตะริว แต่เหล่านักเรียนทั้งหลายของโรงเรียนฮายาเตะริว ก็ไม่สามารถต้านทานนินจาอวกาศได้ ยกเว้นลูกศิษย์รุ่นที่ 507 เพียง 3 คนเท่านั้นที่หนีไปได้ และทั้ง 3 ก็ได้รับเฮอริเคนไจโร เพื่อแปลงร่างเป็นนินจาเฮอร์ริเคนเจอร์ออกต่อสู้กับเหล่านินจาอวกาศจากันจะ

## ตัวละคร
### นินจาโลก
#### ขบวนการพายุ เฮอร์ริเคนเจอร์
กลุ่มขบวนการที่มาจากสำนักนินจาฮายาเตะรุ่นที่ 507
;ชินะ โยสึเกะ (椎名 鷹介)
:นักเรียนนินจาจากสำนักฮายาเตะสายอากาศรุ่นที่ 507 อายุ 19 ปี ราศีเมถุนกรุ๊ปเลือด B มีนิสัยใจร้อน และวู่วามอยู่บ่อยครั้ง แต่กลับเป็นหัวหน้าทีมที่พึ่งพาได้
:;เฮอร์ริเคนเรด (ハリケンレッド)
;โนโนะ นานามิ (野乃 七海)
:นักเรียนนินจาจากสำนักฮายะเตะสายวารีรุ่นที่ 507 อายุ 18 ปี ราศีมังกร กรุ๊ปเลือด A มีความฝันที่จะเป็นนักร้องเพลงป็อป แต่กลับกลายเป็นนักร้องเพลงเอ็งกะ โดยชื่อในวงการนักร้องเอ็งกะ มีชื่อว่า **โนโนะ นานะ** (野乃ナナ)
:;เฮอร์ริเคนบลู (ハリケンブルー)
;บิโตะ โคตะ (尾藤 吼太)
:นักเรียนนินจาจากสำนักฮายะเตะสายปฐพีรุ่นที่ 507 อายุ 20 ปี ราศีธันวา กรุ๊ปเลือด O เป็นคนใจเย็น และเฉื่อยชาในบางครั้ง ทำให้ไม่เหมาะกับการเป็นหัวหน้ากลุ่ม
:;เฮอร์ริเคนเยลโล่ (ハリケンイエロー)

#### นินจาสายฟ้าแลบ โกไรเจอร์
**นินจาสายฟ้าแลบ โกไรเจอร์** (電光石火ゴウライジャー) ปรากฏตัวตั้งแต่ตอนที่ 7 เป็นกลุ่มนินจาที่มาจากสำนักอิคาซึจิ เป็นคู่หูถึงสองคน ตัวจริงของพวกเค้าทั้งคู่คือ พี่น้องคาซึมิ ทั้งสองเติบโตในบ้านครอบครัวคาซึมิ ในช่วงแรกยังอยู่กับจากันจะเนื่องจากต้องการแก้แค้นแทนพ่อที่เสียชีวิตและถูกสั่งเสียก่อนตาย แต่ตอนที่ 20 ได้กลับมาอยู่ฝ่ายเดียวกับเฮอร์ริเคนเจอร์และกลายเป็นเพื่อนร่วมทีม

;คาซึมิ อิคโค (霞 一甲)
:พี่ชายของอิชชู อายุ 24 ปี เป็นนักเรียนนินจาจากสำนักอิคาซึจิรุ่นที่ 503 ราศีธันวา กรุ๊ปเลือด AB เป็นคนใจร้อน แต่ห่วงใยน้องมากกว่าใครๆ ตั้งแต่ตอนที่ 20 ได้มาอยู่ฝ่ายเดียวกับเฮอร์ริเคนเจอร์แต่พี่น้องทั้ง2ยังไม่ลงรอยกับเฮอร์ริเคนเจอร์สักเท่าไรเพราะทั้ง2มีความทะนงตนและอิคโคต้องรับผิดชอบสูงที่อยากจะฟื้นฟูอิคาซึจิด้วยตัวเอง พร้อมด้วยกับที่ถูกมัมมัมบะใช้แมงป่องเข้าไปในร่างกายของอิคโคทำให้ทรมานเป็นระยะๆ หลังจากที่โยสุเกะได้รู้ความจริงว่าอิคโคถูกแมงป่องฝังในร่างกายของเขา ทำให้โยสุเกะเรียกมัมมัมบะออกมาเพื่อหลอกให้ใช้พิษแมงป่อง หลังจากที่โยสุเกะได้รับพิษแมงป่องมาเขารีบไปที่ห้องพยาบาลเพื่อที่ให้หมอได้ใช้พิษแมงป่องรักษาให้อิคโคจนหายได้ เมื่ออิคโคฟิ้นขึ้นจนหายดีตนก็ได้รู้จากมุเก็นไซว่าโยสุเกะได้นำพิษเพื่อรักษาให้กับตนนั้น อิคโคได้ซาบซึ้งและยอมรับว่าโยสุเกะคือเพื่อนแท้ของเขา ทำให้เขาและอิชชูได้อยู่ฝ่ายเดียวกับเฮอร์ริเคนเจอร์อย่างเต็มตัวและได้ร่วมสู้กันมาโดยตลอด 
:;คาบูโตะไรเจอร์ (カブトライジャー)
;คาซึมิ อิชชู (霞 一鍬)
:น้องชายของอิคโค อายุ 21 ปี เป็นนักเรียนนินจาจากสำนัดอิคาซึจิรุ่นที่ 503 ราศีมีน กรุ๊ปเลือด O เป็นคนนิ่งและเย็นชา แต่ห่วงใยพี่ในช่วงที่ลำบาก ตั้งแต่ตอนที่ 20 ได้มาอยู่ฝ่ายเดียวกับเฮอร์ริเคนเจอร์แต่พี่น้องทั้ง2ยังไม่ลงรอยกับเฮอร์ริเคนเจอร์สักเท่าไรเพราะทั้ง2มีความทะนงตนและอิคโคอยากจะร่วมกับอิคโคช่วยฟิ้นฟูอิคาซึจิด้วย ทำให้เขาต้องคอยช่วยเหลือให้กับอิคโคในฐานะผู้เป็นน้องมาโดยตลอด อิชชูและคนอื่นๆได้รู้ความจริงว่า อิคโคถูกมัมมัมบะปล่อยแมงป่องเข้าไปในร่างกายทำให้เขาแค้นใจแต่ทำอะไรไม่ได้ โยสุเกะได้หลอกมัมมัมบะให้ใช้พิษแมงป่องนั้นเพื่อที่จะเอาไปให้รักษาอิคโค ทำให้อิชชูได้รู้สึกซึ้งว่าโยสุเกะคือเพื่อนแท้ของพี่ชาย และตนนั้นได้ยอมรับนานามิและโควตะว่าเขานั้นคือเพื่อนแท้ของเขาอีกเช่นกันและได้อยู่ฝ่ายเดียวกับเฮอร์ริเคนเจอร์อย่างเต็มตัวพร้อมกับอิคโคและได้ร่วมสู้กันมาโดยตลอด
:;คุวากะไรเจอร์ (クワガライジャー)

#### นินจาท้องนภา ชูริเคนเจอร์
;ชูริเคนเจอร์ (シュリケンジャー)
:ปรากฏตัวตั้งแต่ตอนที่ 21 มีลักษณะเป็นนักรบชุดสีเขียว ปรากฏตัวตามคำสั่งของท่านโกเซ็น มีความสามารถใช้พลังวิชานินจาทั้งสองสำนักอย่างสำนักฮายาเตะและสำนักอิคาซึจิ มาจากอวกาศ ตัวตนที่แท้จริงยังไม่ทราบแน่ชัด มักจะพูดภาษาอังกฤษด้วยประโยคบางประโยค มีความสามารถเหนือกว่าเฮอร์ริเคนเจอร์และโกไรเจอร์ นอกจากนี้ยังสามารถเปลี่ยนรูปแบบได้นั่นก็คือ ไฟเยอร์โหมด (ファイヤーモード) ซึ่งมีความสามารถในการโจมตีด้วยสไตล์เบสบอล มีคำเรียกขานประจำตัวคือ **I am Ninja of Ninja! กระสุนแสงสีเขียว นินจาท้องนภา ชูริเคนเจอร์** (アイ・アム・ニンジャ・オブ・ニンジャ。緑の光弾 天空忍者シュリケンジャー)
:ในอดีตเป็นนักเรียนนินจาที่เก่งกาจของสำนักฮายาเตะ ได้หายสาบสูญไปในช่วงหนึ่งเนื่องจากได้รับภารกิจสำคัญจากท่านโกเซน และด้วยความจงรักภักดี ต่อท่านโกเซน ทำให้เขายอมเป็นชูริเคนเจอร์ และกลับมาช่วยเฮอร์ริเคนเจอร์และโกไรเจอร์ และด้วยที่ไม่มีร่างคนทำให้ต้องปลอมตัวเป็นบุคคลอื่นๆ เพื่อไม่ใหรู้ตัวตนที่แท้จริง อย่างไรก็ตามในตอนที่ 49 ชูริเคนเจอร์เกิดแค้นใจที่ซันดาร์ลกำจัดคางุระด้วยการแย่งเหรียญศรรันทดไปแล้วเสียชีวิตในตอนนั้นทำให้คิดจะจัดการซันดาร์ลเพื่อแก้แค้นแต่ผลก็คือชูริเคนเจอร์ได้รับบาดเจ็บอย่างหนักแต่ซาตาราคุระได้ขยายใหญ่และคลุ้มคลั่งอย่างมากเพราะหน้ากากแตกและชูริเคนเจอร์ขับหุ่นเท็นคูจินพร้อมระเบิดไปกับซาตาราคุระจนเสียชีวิตแต่ชูริเคนเจอร์หายสาปสูญไป
;ชูริเคนเจอร์ ไฟเยอร์โหมด (シュリケンジャー ファイヤーモード)
:ร่างต่อสู้ของชูริเคนเจอร์อีกรูปแบบจะทำการถอดชุดเกราะสีทอง และหมุนใบหน้าโดยทำการ เฟซเชนจ์ เน้นพลังการโจมตีด้วยเบสบอลเป็นหลัก

;บุคคลที่ถูกชูริเคนเจอร์จำแลง
:;คาคิโอะ ทาโร่ (柿生太郎)
:;สึคุมิ โรคุไทระ (鼓六平)
:;มิซากิ คาซึยะ (三崎和也)
:;รามน ยูซาคุ (羅門勇作)
:;ฮาชิโมโตะ คิเซย์ (橋本善成)
:;นาเมริคาวะ ซูบะ (滑川数馬)
:;คาซาคิ เท็ทสึเฮย์ (坂木鉄兵)
:;ฮามาดะ ซันเปย์ (浜田三平)
:;คิคุจิ โจ (菊池丈)
:;โทโจ เร็ทสึโด (登場 烈堂)

### ผู้เกี่ยวข้อง
#### สำนักนินจาฮายาเตะ
;ฮินาตะ มุเก็นไซ (日向無限斎)
:เจ้าสำนักฮายาเตะเป็นผู้ที่ฝึกสอนให้กับนินจาฮายาเตะแต่ว่าจากการต่อสู้ของจากันจะเลยทำให้กลายเป็นแฮมสเตอร์ไปในที่สุดแต่วิธีที่กลับมาได้ (แบบชั่วคราว) คือการจุมพิตเท่านั้น 
;ฮินาตะ โอโบโระ (日向おぼろ)
:ลูกสาวของมุเก็นไซ เป็นนักเรียนสำนักฮายาเตะรุ่นที่ 487 อายุ 30 ปี เป็นผู้พัฒนาอาวุธ ยานรบของเฮอร์ริเคนเจอร์
;คุโรโกะโรบอท (黒子ロボット)
:หุ่นยนต์ที่ฮินาตะสร้างขึ้นมา เป็นผู้ช่วยของเฮอร์ริเคนเจอร์

#### บุคคลที่เกี่ยวข้องกับเฮอร์ริเคนเจอร์
;บิโต เมโกะ (尾藤 鳴子)
:น้องสาวของโคตะ มีอาชีพเป็นครูสอนอนุบาล
;บิโต อายาเมะ (尾藤 あやめ)
:หลานของโคตะ
;อิเซะ ฟุคุชิ (馳 太)
:แมวมองและผู้จัดการส่วนตัวของนานามิ (โนโนะ นานะ) มักเป็นห่วงเรื่องยอดขายเพลงและการโดดร้องเพลงของนานามิเสมอๆ
;ทาอิ โชอิจิโร่ (田井 章一郎)

#### สำนักอิคาซึจิ
;คาสุมิ อิคคิ (霞 一鬼)
:พ่อของพี่น้องคาสุมิ เป็นเจ้าสำนักอิคาซึจิ เป็นคนเข้มงวดกับการฝึกอย่างมาก สูญเสียไปตั้งแต่เล็ก
#### โกเซ็น
;คางุระ (覚羅)
:ผู้อยู่เบื้องหลังการก่อตั้งสำนักนินจาทั้ง 2 สำนัก มีชีวิตเป็นอมตะ เนื่องจากต้องคอยรับมือกับการมาของจาคังจะ เป็นผู้คิดค้นระบบคาราคุริในยุคต้นๆ เป็นคนเข้มงวดและจริงจัง 
:คางุระได้ครอบครองเหรียญศรรันทดไว้ที่ในภายในบนหน้าผากไว้เพื่อที่จะมีชีวิตเป็นอมตะเพื่อที่จะต้องคอยรับมือการมาของจาคังจะ 
:ในตอนที่ 48 คางุระถูกซันดาร์ลแย่งชิงเหรียญศรรันทดออกจากในตัวแล้วเสียชีวิตในที่สุด 

## พลังและความสามารถของนินจาโลก
### อุปกรณ์ทั่วไป
;ชิโนบิเมดัล (シノビメダル)
:เหรียญที่ผนึกพลังต่างๆ เอาไว้ จะใช้ตัวอักษรภาษาญี่ปุ่นกำกับว่าเป็นพลังรูปแบบไหน เช่นใช้แปลงร่างหรือใช้งานเรียกอาวุธหรืออุปกรณ์เสริม
;ชิโนบิสูท (シノビスーツ)
:ชุดแปลงร่างของเฮอร์ริเคนเจอร์และโกไรเจอร์ที่บรรจุในกำไลข้อมือ โดยของเฮอร์ริเคนเจอร์ตัวชุดทำมาจากเฮอร์ริเคนไฟเบอร์ ส่วนของโกไรเจอร์ตัวชุดทำมาจากโกไรไฟเบอร์ ซึ่งมีความแข็งแรงและความยืดหยุ่นป้องกันทั้งปืนกลและไฟ และเพิ่มความสามารถทางกายภาพของผู้สวมใส่ 10 ถึง 20 เท่า
;นินจามิเซ็น (ニンジャミセン)
:อาวุธรูปทรงซามิเซ็งเครื่องดนตรีประเภทเครื่องสายของญี่ปุ่น สามารถเปลี่ยนโหมดเป็นปืนได้ด้วยอาวุธประจำตัวของนินจาโลกทั้ง 3 คือฮายาเตะมารุ, อิคาซึจิมารุ และ ชูริเคนซูแบท ทำให้เพิ่มพลังในการใช้ถึง 10 เท่า นอกจากนี้สามารถเรียกอัญเชิญรีโวลเวอร์แมมมอธ
;ดาบนินจา (忍者刀)
:ดาบพกนินจาส่วนมากจะใช้เป็นอาวุธที่ใช้ตอนก่อนแปลงร่าง

### อุปกรณ์และอาวุธของเฮอร์ริเคนเจอร์
;เฮอริเคนไจโร (ハリケンジャイロ)
:อุปกรณ์แปลงร่างของเฮอร์ริเคนเจอร์ทั้ง 3 รูปทรงกำไลข้อมือ ส่วนปลายของเฮอริเคนไจโรใช้ปล่อยดาวกระจายได้เรียกว่าไจโรชูริเคน ในการแปลงร่างจะใช้ รหัสการแปลงร่างว่า **นินปู ชิโนบิเชนจ์** (忍風・シノビチェンジ!)
;ฮายาเตะมารุ  (携帯忍刀ハヤテ丸)
:อาวุธหลักของเฮอร์ริเคนเจอร์สามารถเปลี่ยนดาบเป็นปีนได้และใช้วิชาเพลงดาบได้หลายรูปแบบ
;ชิโนบิโรป (忍ロープ)
;ชิโนบิแจ็กเก็ต (シノビジャケット)
;ชิโนบิคาบุโตะ (シノビカブト)

### อุปกรณ์และอาวุธของโกไรเจอร์
;โกไรเชนเจอร์ (ゴウライチェンジャー)
:อุปกรณ์แปลงร่างของโกไรเจอร์รูปทรงกำไลข้อมือ รหัสการแปลงร่างคือ **จินไร ชิโนบิเชนจ์** (迅雷・シノビチェンジ)
;อิคาซึจิมารุ (変幻自在棍イカヅチ丸)
:อาวุธหลักของโกไรเจอร์มีรูปแบบเป็นกระบองสามารถแปลงได้หลายรูปแบบ
;ดาบหลังอิคาซึจิ (イカヅチ手裏剣)

### อุปกรณ์และอาวุธของชูริเคนเจอร์
;ชูริเคนเจอร์บอล (シュリケンボール)
:อุปกรณ์แปลงร่างของชูริเคนเจอร์ รูปทรงลูกบอล ในการแปลงร่างส่วนใหญ่จะต้องจำแลงเป็นบุคคลคนอื่นเสียก่อนถึงจะแปลงร่างได้ รหัสการแปลงร่างคือ **เท็นคู! ชิโนบิเชนจ์!** (天空！シノビチェンジ！)
;ชูริเคนซูแบท (シュリケンズバット)
:อาวุธหลักของชูริเคนเจอร์ เป็นทั้งไม้ตีเบสบอล และดาบยาว นอกจากนี้ยังเป็นคันบังคับของเท็นคูจิน

### กระบวนท่า
### แกทเจ็ท
#### เฮอร์ริเคนแกทเจ็ท
;ไดรกัน (ドライガン)
:อาวุธประจำตัวของเฮอร์ริเคนเรด มีลักษณะคล้ายกับปีนผสมกับไดร์เป่าผม สามารถพ่นความร้อนออกจากปากกระบอกปืนได้
;โซนิคเมกะโฟน (ソニックメガホン)
:อาวุธประจำตัวของเฮอร์ริเคนบลู มีลักษณะคล้ายกับโทรโข่ง สามารถบังคับหรือควบคุมศัตรูได้ด้วยเสียง
;เควคแฮมเมอร์ (クエイクハンマー)
:อาวุธประจำตัวของเฮอร์ริเคนเยลโล่ มีลักษณะคล้ายกับค้อนปอนด์
;ทริปเปิ้ลแกทเจ็ท (三重連トリプルガジェット)
:;ไดรแกทเจ็ท (ドライガジェット)
:;โซนิคแกทเจ็ท (ソニックガジェット)
:;เควคแกทเจ็ท (クエイクガジェット)
#### โกไรแกทเจ็ท
;ฮอร์นเบรกเกอร์ (ホーンブレイカー)
;สแต๊กเบรกเกอร์ (スタッグブレイカー)
;ดับเบิ้ลแกทเจ็ท (二重連ダブルガジェット)

#### อาวุธประกอบ
;วิกตอรี่แกทเจ็ท (五重連ビクトリーガジェット)
:อาวุธที่เกิดจากการรวมตัวของทริปเปิ้ลแกทเจ็ท และ ดับเบิ้ลแกทเจ็ท

### อาวุธและไอเท็มอื่น
;เครื่องนำทางของสำนักอิคาซึจิ (迅雷流情報ナビゲーションツール)
;คิไรมารุ (鬼雷丸)

### ยานพาหนะ
;เฮอร์ริเคนวิงเกอร์ (ハリケンウインガー)
:เครื่องร่อนของเฮอร์ริเคนเจอร์ สามารถบินได้ด้วยพลังงานลม มีความเร็วสูงสุดคือ 500 กิโลเมตรต่อชั่วโมง สามารถเรียกจากเข็มขัดของชุดชิโนบิสูทของเฮอร์ริเคนเจอร์ มีอาวุธคือมิซไซส์ขนาดเล็ก ตัวเครื่องมี 3 ลำคือ เรดวิงเกอร์, บลูวิงเกอร์และ เยลโล่วิงเกอร์
;บาริธันเดอร์ (バリサンダー)
:ความยาว: 2.3 เมตร / ความสูง: 1.255 เมตร / น้ำหนัก: 140 กก. / ความเร็วสูงสุด: 750 กม. / ชม.
:มอเตอร์ไซด์ของโกไรเจอร์ เรียกจากชิโนบิเมดัลของโกไรเจอร์ มีสองเครืองคือ ไทป์คาบุโตะ และ ไทป์สแต๊ก

### ชิโนบิแมชชีน
;เฮอร์ริเคนฮอว์ค (ハリケンホーク)
:ชิโนบิแมชชีน ของเฮอร์ริเคนเรด รูปร่างนกเหยี่ยวสีแดง ปรากฏตัวด้วยการสับเปลี่ยนกับเครื่องบินโดยสารขนาดยักษ์
;เฮอร์ริเคนดอลฟิน (ハリケンドルフィン)
:ชิโนบิแมชชีน ของเฮอร์ริเคนบลู รูปร่างโลมาสีฟ้า ปรากฏตัวด้วยการสับเปลี่ยนกับเรือสำราญ ผ่านการลอดใต้สะพานข้ามอ่าวโตเกียว
;เฮอร์ริเคนเลออน (ハリケンレオン)
:ชิโนบิแมชชีน ของเฮอร์ริเคนเยลโล่ รูปร่างสิงโตสีเหลือง ปรากฏตัวด้วยการสับเปลี่ยนกับชิงช้าสวรรค์ในสวนสนุก ข้างโตเกียวโดม
;โกไรบีเทิล (ゴウライビートル)
:ชิโนบิแมชชีน ของ คาบุโตะไรเจอร์ รูปร่างด้วงกว่างญี่ปุ่นสีแดงเข้มผสมรถถัง
;โกไรสแต๊ก (ゴウライスタッグ)
:ชิโนบิแมชชีน ของ คุวากะไรเจอร์ รูปร่างด้วงคีมสีกรมท่าผสมรถหกล้อขนาดใหญ่
;เท็นคูจิน (โหมดเครื่องบิน) (天空神（飛行モード）)
:ชิโนบิแมชชีนของ ชูริเคนเจอร์ มีรูปร่างเป็นยานเครื่องบินผสมนก สามารถแยกร่างมาหลายลำและใช้ใบพัดผ่าแผ่นดินแยกได้

### รีโวลเวอร์แมมมอธ
ชิโนบิแมชชีน ขนาดยักษ์ที่เกิดจากการสร้างของโอโบโระ ซ่อนตัวภายใต้ตึกขนาดยักษ์และใช้ยิงคาราคุริบอลได้

### หุ่นยักษ์คาราคุริ
;เซ็มปูจิน (旋風神)
:หุ่นยักษ์คาราคุริที่เกิดจากการรวมร่างระหว่าง เฮอร์ริเคนฮอว์ค, เฮอร์ริเคนดอลฟิน และ เฮอร์ริเคนเลออน โดยฮอว์คเป็นส่วนหัว, ดอลฟินเป็นส่วนแขนขวา, เลออนเป็นส่วนลำตัว เป็นหุ่นคาราคุริยักษ์ของเฮอร์ริเคนเจอร์
:;เซ็มปูจิน แฮริเออร์ (旋風神ハリアー)
:เซ็มปูจินที่เปลี่ยนสภาพเป็นร่างลดน้ำหนัก เคลื่อนไหวได้รวดเร็วขึ้นแต่สามารถต่อสู้ได้เพียง 1 นาที เท่านั้น เมื่อครบ 1 นาทีจะกลับสู่สภาพเดิมทันที
:อาวุธอาวุธประจำตัวคือ ดับเบิ้ลแฮร์ริเออร์ซอร์ด 
:ท่าไม้ตายคือ **วิลล์แคลช** (ホイールクラッシュ), **ชิปปูมารุตสึคิเคน** (疾風円月剣), **แฮริเออร์ดันกันกิริ** (ハリアー弾丸斬り)
;โกไรจิน (轟雷神)
:หุ่นยักษ์คาราคุริที่เกิดจากการรวมร่างระหว่าง โกไรบีเทิล และ โกไรสแต๊ก เป็นหุ่นคาราคุริยักษ์ของโกไรเจอร์
:ท่าไม้ตายคือ **ไดไคเต็นโทโดโรคิกิริ** (大回転轟斬り), **ทคคังเคียวฉะสึคิ** (突貫香車突き)
;โกไรเซ็มปูจิน (轟雷旋風神)
:หุ่นยักษ์คาราคุริที่เกิดจากการรวมร่างระหว่าง เซ็มปูจิน, โกไรจิน และ ฟูไรมารุ 
:ท่าไม้ตายคือ **โรลลิ่งธันเดอร์เฮอร์ริเคน** (ローリングサンダーハリケーン)
;รีโวลเวอร์ โกไรเซ็มปูจิน (リボルバー轟雷旋風神)
:ท่าไม้ตายคือ **ธันเดอร์เฮอร์ริเคนสไตรค์** (サンダーハリケーンストライク)
;เท็นคูจิน (天空神)
:เท็นคูจินที่เปลี่ยนจาก เฮลิโหมด มาเป็นร่างหุ่นคาราคุริยักษ์มีความสามารถต่อสู้ได้อย่างว่องไว ในการเรียกคาราคุริบอลจะเป็นการเรียกใช้อุปกรณ์ยึดชิ้นส่วนที่ติดตั้งบนมือทั้งสองข้าง ซึ่งต่างกับเซ็มปูจินและโกไรจินที่เรียกผ่านส่วนลำตัว
:ท่าไม้ตายคือ **อาบะเระโคมะ** (暴れ独楽)
;เท็นคูเซ็มปูจิน (天空旋風神)
:เกิดจากการรวมร่างของ เซ็มปูจิน และ เท็นคูจิน โดยเทนคูจิน จะทำหน้าที่เป็นแขนขวา แทนส่วนของเฮอร์ริเคนดอลฟิน
:ท่าไม้ตายคือ **ไดนาไมต์ทอร์นาโด** (ダイナマイトトルネード)
;เท็นคูโกไรจิน (天空轟雷神)
:เกิดจากการรวมร่างของ โกไรจิน และ เท็นคูจิน
:ท่าไม้ตายคือ **เท็นโตไรเงคิโฮ** (天翔雷撃砲) 
;เท็นไรเซ็มปูจิน (天雷旋風神)
:เกิดจากการรวมร่างของ เซ็มปูจิน, โกไรจิน, เท็นคูจิน และ ไทรคอนดอร์
:ท่าไม้ตายคือ **อัลติม่าสตอร์ม** (アルティマストーム), **อัลติม่าสตอร์มแม็กซิมัม** (アルティマストームマキシマム)
;รีโลเวอร์เท็นไรเซ็มปูจิน (リボルバー天雷旋風神)
:ท่าไม้ตายคือ **อัลติม่าเรนโบว์** (アルティマレインボー)

### คาราคุริบอล
;ซอร์ดสแลชเชอร์ (ソードスラッシャー)
:คาราคุริบอลหมายเลข 1 มีลักษณะคล้ายกับนกและดาบ ทำหน้าที่ใช้ในการฟาดฟันศัตรูด้วยการฟันด้วยดาบ เป็นอาวุธประจำตัวของเซ็มปูจิน อย่างไรก็ตามโกไรเจอร์ก็มีชิโนบิเมดัลในการเรียกคาราคุริบอลเช่นเดียวกัน
;โกทครัชเชอร์ (ゴートクラッシャー)
:คาราคุริบอลหมายเลข 2 มีลักษณะคล้ายกับแพะสีเหลืองและค้อน ทำหน้าที่ในการทำลายศัตรูด้วยการทุบด้วยค้อน
;ทอทัลแฮมเมอร์ (トータスハンマー)
:คาราคุริบอลหมายเลข 3 มีลักษณะคล้ายกับเต่าสีฟ้าและลูกตุ้ม ทำหน้าที่ในการทำลายศัตรูด้วยการเหวี่ยงลูกตุ้ม
;แฮมเมอร์ครัชเชอร์ (ゴートハンマー)
:อาวุธที่รวมคาราคุริบอลหมายเลข 2 และ 3 เข้าไว้ด้วยกัน กลายเป็นอาวุธรูปแบบเค็นดามะ
;แพลนท์แอ็กซ์ (プラントアックス)
:คาราคุริบอลหมายเลข 4 มีลักษณะคล้ายกับดอกไม้และกังหันกระดาษ แต่เดิมนั้นถูกสร้างขึ้นเป็นอาวุธของเซ็มปูจิน แต่ว่าโกไรเจอร์ได้ขโมยไปและกลายเป็นอาวุธหลักของโกไรจิน ทำหน้าที่ในการฟาดฟันศัตรูด้วยการฟันด้วยขวาน
;แก็ตลิ่งเลโอ (ガトリングレオ)
:คาราคุริบอลหมายเลข 5 มีลักษณะคล้ายกับสิงโตสีขาวและปืนแก็ตลิ่ง ทำหน้าที่ในการทำลายศัตรูด้วยการยิงปืน โดยยิงกระสุน 6 กระบอกพร้อมกัน
;สควิดแอ็กแท็คเกอร์ (スキッドアタッカー)
:คาราคุริบอลหมายเลข 6 มีลักษณะคล้ายกับหมิกกล้วยและสว่าน ทำหน้าที่ในการทำลายทำลายศัตรูด้วยการแทงเข่าด้วยสว่าน
;แก็ตลิ่งแอคแทคเกอร์ (ガトリングアタッカー)
:อาวุธที่รวมคาราคุริบอลหมายเลข 5 และ 6 เข้าไว้ด้วยกัน ทำหน้าที่ในการทำลายศัตรูด้วยปืนสว่าน
;คาราคุริมุฉะ ฟูไรมารุ (カラクリ武者・風雷丸)
:หุ่นยนต์ที่เกิดจากการรวมกันระหว่างคาราคุริบอลหมายเลข 7 **ฟูไรเฮด** (風雷ヘッド) และ คาราคุริบอลหมายเลข 8 **ฟูไรนัคเคิล** (風雷ナックル) จนกลายเป็นหุ่นยนต์ขนาดเล็ก ใช้ในการรวมร่างกับเซ็มปูจิน และ โกไรจิน
;คาราคุริแมนเทิล (カラクリマント)
:คาราคุริบอลหมายเลข 9 มีลักษณะเป็นผ้าคลุมยักษ์สีแดง ทำหน้าที่ในการป้องกันภัยจากการโจมตีของศัตรู โดยการคลุมผ้า สามารถหายตัวได้
;สปินบี (スピンビー)
:คาราคุริบอลหมายเลข 10 มีลักษณะคล้ายกับผึ้งและลูกข่าง เป็นอาวุธหลักของเท็นคูจิน
;คาบูโตะสเปียร์ (カブトスピアー)
:คาราคุริบอลหมายเลข 11 มีลักษณะคล้ายกับแมงดาญี่ปุ่น (คาบุโตะกานิในภาษาญี่ปุ่น) และหอก ทำหน้าที่ในการทำลายศัตรูด้วยหอก สามารถปล่อยพลังสายฟ้าได้
;แคชสไปเดอร์ (キャッチスパイダー)
:คาราคุริบอลหมายเลข 12 มีลักษณะคล้ายกับแมงมุมและเครน ทำหน้าที่ในการช่วยเหลือคาราคุริบอล และ เมื่อรวมกับคาราคุริบอลจะใช้ในการทำลายศัตรูด้วยการเหวี่ยงลูกตุ้ม
;คาราคุริแสตมป์ (カラクリスタンプ)
:คาราคุริบอลหมายเลข 13 เป็นคาราคุริบอลที่มีลักษณะเป็นตราประทับ ทำหน้าที่ในการทำลายศัตรูด้วยการประทับตรายาง
;พิแท็กต์ฮิโตเดะ (ピタットヒトデ)
:คาราคุริบอลหมายเลข 14 มีลักษณะคล้ายกับปลาดาว ทำหน้าที่ในการทำลายศัตรูด้วยการแทงเข้า สามารถปล่อยพลังสายฟ้าได้ มีจำนวนทั้งหมด 4 ตัว 4 สี (แดง ฟ้า เหลือง และเขียว)
;ไทรคอนดอร์ (トライコンドル)
:ยานคาราคุริที่มาจากอวกาศ ทำหน้าที่ในการรวมร่างกับเซ็มปูจิน, โกไรจิน และ เท็นคูจิน มีทั้งหมด 2 ลำ ลำแรกเป็นยานประจำตัวของเจ้าหญิงไรนะ ส่วนลำที่ 2 เป็นของเฮอร์ริเคนเจอร์ โดยโอโบโระ ใช้ต้นแบบจากไทรคอนดอร์ของเจ้าหญิงไรนะ มาดัดแปลงและพัฒนารูปแบบเป็นของตัวเอง
:จุดต่างของไทรคอนดอร์ ทั้ง 2 ลำคือ คาราคุริบอลที่บรรจุ โดยไทรคอนดอร์ของเจ้าหญิงไรนะ จะไม่มีหมายเลขกำกับและมีสีเป็นสีแดง สีน้ำเงิน และสีเหลือง ส่วนไทรคอนดอร์ของเฮอร์ริเคนเจอร์ จะมีหมายเลขกำกับและมีสีเป็นสีแดง สีน้ำเงิน และ สีเขียว

### ข้อมูลจำเพาะ

## กลุ่มนินจาอวกาศ จาคังจะ
**กลุ่มนินจาอวกาศ จาคังจะ** (宇宙忍群ジャカンジャ) เป็นกลุ่มนินจาอวกาศที่มายังโลกเพื่อที่อยากจะได้อาวุธในตำนานของนินจา และทำให้โลกเสื่อมโทรมล่มสลาย
;ผู้นำ เธา แซนด์ (首領タウ・ザント)
:ผู้นำสูงสุดของกลุ่มจาคังจะ มีลักษณะเด่นคือมีใบหน้า 3 หน้าเรียงจากบนกลางและล่าง มีจุดประสงค์ต้องการอาวุธในตำนานของนินจาและต้องการทำให้โลกเสื่อมโทรม เธาแซนด์ได้ครอบครองเหรียญทั้ง 2 แล้วเกิดอากาศคลั่งจนเกิดร่างเผยที่แท้จริงขึ้นมาและใช้ศรรันทดยิงใส่กลางทะเลแต่ถูกซันดาร์ลทรยศด้วยการฟันดาบกลางหน้าผากทำให้เสียชีวิตในทะเลพร้อมกับเกิดโลกเสื่อมโทรมในที่สุด

### กลุ่มนินจาระดับสูง (7 ขุนพลนินจาอวกาศ)
;ขุนพลหมายเลข 1 ฟราบิโจะ (壱の槍・フラビージョ)
:ขุนพลหญิงสาววัยรุ่น ทำหน้าที่คอยให้ประเมินคะแนนของนินจาอวกาศแต่ละตัว ในอดีตเป็นนักเรียนสำนักนินจาอวกาศแห่งหนึ่งแต่ถูกให้ออกจากการเรียน จนเธาซันได้พบและเข้ามาเป็นกลุ่ม 7 ขุนพลนินจาอวกาศ ในช่วงแรกยังไม่ถูกกับเวนดีนในหน้าที่การทำงาน แต่หลังจากที่จูซูโบะเสียชีวิตฟราบิโจะจึงเป็นคู่หูของเวนดิน
:ด้านชื่อของฟราบิโจะ มาจากคำภาษาอังกฤษระหว่างคำว่า Friday (วันศุกร์) และ bee (ผึ้ง)
;ขุนพลหมายเลข 2 จูซูโบะ (弐の槍・チュウズーボ)
:ขุนพลระดับนักวิทยาศาสตร์ของกลุ่มจาคันจะ คอยประดิษฐ์สิ่งต่างๆเพื่อที่จะจัดการพวกเฮอร์ริเคนเจอร์ และทำให้โลกเสื่อมโทรม แต่ถูกโกไรเซ็มปูจินของเฮอร์ริเคนเจอร์และโกไรเจอร์ร่วมมือกันกำจัดไป
:ด้านชื่อของจูซูโบะ มาจากคำว่า Tuesday (วันอังคาร)
;ขุนพลหมายเลข 3 มังมารุบะ (参の槍・マンマルバ)
:ขุนพลนักเวทย์ ใช้วิชาอาคม มีหน้าพยากรณ์ทำนายเพื่อหาวิธีทำให้โลกเสื่อมโทรม
:ด้านชื่อของมังมารุบะ มาจากคำว่า Monday (วันจันทร์)
:;มังบารุบะ ร่างตัวอ่อน (マンマルバ幼体)
:ร่างแรกของมังบารุบะ มีลักษณะคล้ายลูกฟุตบอล
:;มังบารุบะ ร่างโตเต็มวัย (マンマルバ成体)
:ปรากฏในตอนที่ 20 เป็นร่างพัฒนาหลังจากฟื้นในสภาพดักแด้ มีพลังในการต่อสู้มากขึ้นรวมถึงสามารถต่อสู้ทางมอเตอร์ไซค์ได้ ทั้งนี้มังมารุบะใช้หมัดแมงป่องเพื่อฝังไข่ใส่อิคโคตอนโจมตีและใช้หมัดแมงป่องโจมตีโยสุเกะแต่ถูกโยสุเกะหลอกให้โจมตีแล้วเอาไปรักษาอิคโคจนหาย คาบูโตะไรเจอร์ได้ท้าสู้กับมังมารุบะผลก็คือมังมารุบะแพ้และถูกจัดการไป
:;มังบารุบะ ร่างบ้าคลั่ง (マンマルバ暴走体)
:ปรากฏในตอนที่ 36 เกิดจากมังมารุบะได้คืนชีพพร้อมกับได้รับข้อมูลและทำนายจนมากเกินไปทำให้ข้อมูลต่าง ๆ เข้ามาพร้อมกลายเป็นสัตว์ร่างใหญ่ทำลายดูดกลืนต่างๆ ภายหลังถูกเท็นไรเซ็มปูจินกำจัดทำให้เขาไม่สามารถฟิ้นขี้นมาได้อีก
;ขุนพลหมายเลข 4 เวนดีน (四の槍・ウェンディーヌ)
:ขุนพลสาวใหญ่เซ็กซี่แต่เป็นเพื่อนซี้ฟราบิโจะ มีหน้าที่คอยส่งก็อปปี้ไจแอนท์ในช่วงที่นินจาอวกาศถูกกำจัดไป มีความสามารถใช้วิชานินจาต่าง ๆ ทั้งวิชาแยกร่าง และวิชาจูโจมด้วยภาพมายา
:ด้านชื่อของเวนดีน มาจากคำว่า Wednesday (วันพุธ)
;ขุนพลหมายเลข 5 ซาไกน์ (五の槍・サーガイン)
:ขุนพลระดับนักวิทยาศาสตร์เช่นเดียวกับจูซึโบะของกลุ่มจาคันจะ เป็นนักค้นคว้าข้อมูล ประดิษฐ์และสร้างหุ่นยนต์เพื่อที่จะทำให้โลกเสื่อมโทรมตามคำสั่งของผู้นำเธา แซนด์ เมื่อซันดาร์ลปรากฏมาพร้อมกับผลงานที่ได้มาทำให้เขาไม่พอใจอย่างมาก ซาไกน์เลยนำข้อมูลของเหรียญแล้วสร้างข้อมูลที่จะกำจัดพวกเฮอร์ริเคนเจอร์เพื่อหวังเอาชนะซันดาร์ลแต่ถูกพวกเฮอร์ริเคนเจอร์ผนึกรวมหุ่นโจมดีทำให้ซาไกน์แพ้ย่อยยับแต่ไม่ยอมที่จะกลับป้อมปราการไปเพราะจะกลับไปสู้กับพวกเฮอร์ริเคนเจอร์อีกครั้งแต่กลับถูกซันดาร์ลสังหารไปในที่สุด
:ด้านชื่อของซาไกน์ มาจากคำว่า Thursday (วันพฤหัสบดี)
;ขุนพลหมายเลข 6 ซาตาราคุระ (六の槍・サタラクラ)
:ขุนพลตัวตลกที่ใส่หน้ากากเป็นเอกลักษณ์ที่ชอบขี้เล่น ทำตลกเพื่อทำให้โลกปั่นป่วนนั้นคือความบันเทิงของเขา ซาตาราคุระถูกซันดาร์ลหลอกใช้ให้ไปจัดการสร้างความปั่นป่วนครั้งสุดท้ายและโดนซันดาร์ลฟันหน้ากากทำให้เขาเปิดเผยหน้าจริงขึ้นมาและเกิดอากาศคุ้มคลั่งอย่างหนักจนขยายร่างใหญ่ขึ้นมาจนท้ายสุดซาตาราคุระถูกชูริเคนเจอร์ใช้หุ่นเท็นคูจินระเบิดไปพร้อมกับแล้วเสียชีวิตในที่สุด
:ด้านชื่อของซาตาราคุระ มาจากคำว่า Saturday (วันเสาร์) 
;ขุนพลหมายเลข 7 ซันดาร์ล (七の槍・サンダール)
:ขุนพลสุดท้ายในกลุ่ม 7 ขุนพลนินจาอวกาศ มีนิสัยเจ้าเล่ห์ เลือดเย็น ใฝ่อยากจะครอบครองโลกด้วยตนเอง เป็นคนที่สังหารซาไกน์ และหลอกใช้แล้วคิดจะกำจัดซาตาราคุระจนทำให้หน้ากากแตก คิดที่จะครอบครองเหรียญทั้ง 2 มากว่าที่จะให้ผู้นำเธาแซนด์ แล้วเกิดการทรยศด้วยการฟันดาบใส่เธาแซนด์จนเสียชีวิต ซันดาร์ลถูกโกไรเจอร์ใช้หุ่นโกไรจินระเบิดตัวเองไปพร้อมกันซันดาร์ลเสียชีวิตในที่สุดแต่โกไรเจอร์หนีรอดมาได้แต่สลบก่อน
:ด้านชื่อของ ซันดาร์ล มาจากคำว่า Sunday (วันอาทิตย์)

### นินจาระดับกลาง
;กองทัพนินจาต่างดาว (宇宙人忍者群団)
:กลุ่มนินจาของจูซูโบะ
;กองทัพนินจาหุ่นกระบอก (クグツ忍者群団)
:กลุ่มนินจาของซาไกน์
;กองทัพหน้ากากนินจา (仮面忍者群団)
:กลุ่มนินจาของซาตาราคุระ
;กองทัพนินจามายา (扇忍獣群団)
:กลุ่มนินจาของซันดาร์ล

### นินจาระดับล่าง
;มาเงรัปปะ (マゲラッパ)
:พลทหารระดับล่างของ จาคังจะ

### อุปกรณ์ในการขยายร่าง
;ก็อบปี้ไจแอนท์ (コピージャイアント)

### หุ่นยักษ์คาราคุริ
;เมกะทางาเมะ (メガタガメ)
:หุ่นยักษ์ที่ซาไกน์สร้างขึ้นมาเพื่อเอามาใช้จัดการกับพวกเฮอร์ริเคนเจอร์แต่ละครั้งและเมกะทางาเมะตัวสุดท้ายนั้นเวนดีนได้ขึ้นมาใช้เพื่อกำจัดพวกเฮอร์ริเคนเจอร์แต่กลับพ่ายแพ้ไปในที่สุด
;ไกน์ไกน์ (ガインガイン)
:หุ่นยักษ์ที่ซาไกน์สร้างขึ้นมาเป็นตัวสุดท้ายเพื่อที่จะเอามาใช้กับเหรียญธนูพิโรธเพื่อที่จะจัดการกับเฮอร์ริเคนเจอร์แต่กลับพ่ายแพ้และระเบิดไป

### ป้อมบินปรสิต เซนติพีท
;ป้อมบินปรสิต เซนติพีท (寄生要塞センティピード)
:ป้อมปราการของกลุ่มจาคันจะที่ตั้งมายังโลก เป็นฐานทัพประจำของกลุ่ม

## ข้อมูลอื่น
### สำนักนินจาโลก
;สำนักนินจาฮายาเตะ (疾風流)
:สำนักนินจาที่อยู่ในโรงเรียนฝึกนินจาที่พวกโยสึเกะได้ฝึกและเรียนนินจาซึ่งมีเกิดขึ้นมาตั้งแต่หลายรุ่นจนถึงรุ่นของมุเก็นไซที่ยังเป็นเจ้าสำนักอยู่จนถึงปัจจุบัน
;สำนักนินจาอิคาซึจิ (迅雷流)
:สำนักนินจาที่อยู่ในโรงเรียนฝึกนินจาที่ครอบครัวคาสึมิได้ฝึกและเรียนนินจาซึ่งมีเกิดขึ้นมาตั้งแต่หลายรุ่นจนถึงรุ่นของมุเก็นไซที่ยังเป็นเจ้าสำนักอยู่จนถึงปัจจุบันเช่นกัน

### หินผนึก
;ศรแห่งพิโรธ (怒りの矢, อิคาริ โนะ ยะ)
:ในยุคอดีตมีการประลองการต่อสู้ของนินจาโดยมีเหรียญทั้ง 2 เป็นของรางวัลโดยมีสำนักนินจาฮายาเตะและอิคาซึจิร่วมการประลองแต่เกิดมีการแย่งกันจนเกิดมีเหตุการณ์ร้ายแรงจนทำให้เหรียญทั้ง 2 หายสาปสูญจนถึงยุคปัจจุบันอยู่กับซันดาร์ลซึ่งซันดาร์ลได้จัดการผู้คนในโลกดวงอื่นแล้วได้ครอบครองเหรียญไป
;คันศรรันทด (なげきの弓, นาเงคิ โนะ ยูมิ)
:เหรียญที่เป็นของรางวัลการประลองนินจา ปัจจุบันอยู่กับกลางหน้าผากของคางุระตั้งแต่เกิด

## ในสื่ออื่น
### ภาพยนตร์
;ขบวนการนินจาวายุ เฮอร์ริเคนเจอร์ เดอะมูวี่ เจ้าหญิงวิญญาณอมตะ (忍風戦隊ハリケンジャー シュシュッと THE MOVIE)
;ขบวนการมือปราบผู้พิทักษ์ เดกะเรนเจอร์ เดอะมูวี่ ฟูลบลาสท์ แอคชั่น (特捜戦隊デカレンジャー THE MOVIE フルブラスト・アクション』)
;โกไคเจอร์ โกเซย์เจอร์ ซุปเปอร์เซนไต 199 ฮีโร่ สุดยอดสงครามประจัญบาน (ゴーカイジャー ゴセイジャー スーパー戦隊199ヒーロー大決戦)
;ขบวนการโจรสลัด โกไคเจอร์ เดอะมูฟวี่ ผจญเรือผีจากฟากฟ้า (海賊戦隊ゴーカイジャー THE MOVIE 空飛ぶ幽霊船)

### ทีวีซีรีส์อื่น
;ขบวนการโจรสลัด โกไคเจอร์
:ปรากฏในตอนที่ 25 - 26
;ขบวน (ไม่เป็นทาง) การ อากิบะเรนเจอร์ ซีซั่น ซือ
:ปรากฏในตอนที่ 7
;ขบวนการผู้กล้าไดโนเสาร์ เคียวริวเจอร์
:ปรากฏในตอนที่ 24 ช่วงเพลง ED ในฉากรวมท่าเต้นจากทางบ้านโดยมีเฮอร์ริเคนเจอร์ทั้ง 3 คนเต้นเพลง ED ของเคียวริวเจอร์
;ขบวนการดาวกระจาย นินนินเจอร์
:ปรากฏในชิโนบิที่ 7 และชิโนบิที่ 43

### วีซินีม่า
;นินปูเซ็นไต เฮอร์ริเคนเจอร์ VS กาโอเรนเจอร์ (忍風戦隊ハリケンジャーVSガオレンジャー)
;บาคุริวเซ็นไต อาบะเรนเจอร์ VS เฮอร์ริเคนเจอร์ (爆竜戦隊アバレンジャーVSハリケンジャー)
;โกโกเซ็นไต โบเคนเจอร์ VS ซูเปอร์เซ็นไต (轟轟戦隊ボウケンジャーVSスーパー戦隊)
;นินปูเซ็นไต เฮอร์ริเคนเจอร์ 10 YEARS AFTER (忍風戦隊ハリケンジャー 10 YEARS AFTER)
;การกลับมาของ ชูริเคนเซ็นไต นินนินเจอร์ นินนินเกิลส์ VS บอยส์ FINAL WARS
### เน็ตมูวี่
;ฮีโร่มาม่า★ลีก (ヒーローママ★リーグ)

## การออกอากาศ
ขบวนการนินจาวายุ เฮอร์ริเคนเจอร์ ออกอากาศทุกเช้าวันอาทิตย์ เวลา 7:30 น. - 8:00 น. ทางสถานีโทรทัศน์ทีวีอาซาฮิ

ในประเทศไทยลิขสิทธิ์ในการจำหน่ายและเผยแพร่สื่อเป็นของ โรส วิดีโอ และเคยออกอากาศทางสถานีวิทยุโทรทัศน์กองทัพบก ช่อง 5 เมื่อปี พ.ศ. 2547 ในรายการ บ้านการ์ตูน ในการฉายช่วงแรก ฉายในวันพฤหัสต่อมาย้ายวันฉายเป็นวันศุกร์ เวลา 17:30 น. - 18:00 น. แต่ออกอากาศไม่จบ เนื่องจากหมดสัญญาในการเช่าเวลาการฉาย ซึ่งฉายได้เพียง 48 ตอน

## อ้างอิง

## แหล่งข้อมูลอื่น
* Official Ninpuu Sentai Hurricaneger website on super-sentai.net  
* Toei's Official Hurricaneger Site 

หมวดหมู่:ซูเปอร์เซ็นไตซีรีส์
หมวดหมู่:ละครโทรทัศน์ชุดซูเปอร์เซ็นไต
หมวดหมู่:ตัวละครที่เป็นนินจา